Die krag van gebed – Pinkster 2016 – NGK Somerstrand
Die krag van gebed – Pinkster 2016
Written by Chris van Wyk on 25/04/2016 . Posted in Kleingroepe, Nuusflitse, Pinkster 2016 - die krag van gebed.
(Laai pdf hier af: Die krag van gebed - sewe Psalms vir Pinkster.pdf)
Die 10 dae tussen Hemelvaart en Pinksterdag was nog altyd 'n baie besondere tyd in die NG Kerk familie. Vir meer as 150 jaar al word die tyd aan Pinksterbidure afgestaan, 'n gebruik wat reg deur die kerk gehandhaaf word. Die fokus is op die werk van die Heilige Gees, die nuwe lewe wat Hy bring, en die krag wat Hy gee sodat ons by God se werk in die lewe kan aansluit.
Hierdie beweging in Suid-Afrika gaan natuurlik ver terug, na die eerste ervaring van Pinkster, soos ons dit in Handelinge 1-2 aantref.
Wat sou hulle as gebede gebruik het?
Die kanse is dus goed dat die dissipelkring dié sewe Psalms in dié tyd tussen Hemelvaart en Pinkster gebruik het in hulle gebede. En dit is heel gepas, omdat die Psalms onder andere die volgende betekenis vir hulle sou gehad het:
By elke Pinksterdiens gaan ek weereens die Psalm lees en 'n kort boodskap daaroor lewer. Daarna gaan ons in gebed verkeer, soos die dissipels, meesal persoonlik, maar ook gesamentlik, sodat ons die krag van gebed eerstehands kan ervaar en soos die dissipels die wonder van die belewenis van die krag van die Heilige Gees kan ervaar.
Met hemelvaart – 5 Mei – gaan ons ook 'n Psalm gebruik, een wat met hemelvaart verbind word, Psalm 47.
Materiaal vir kleingroepe
Kleingroepe kan in die week van 2 tot 8 Mei met die bekende metodiek Psalm 24 gebruik, en die week van 9 tot 15 Mei Psalm 92. Dit is nou benewens die boekie Kragtig wat ons gebruik vir die res van die kwartaal en fokus op die vervulling met die Heilige Gees volgens die brief aan die Efesiërs. Dit is by die kerkkantoor beskikbaar.
Julle ken die fases van die Seisoen van Luister se luistersiklus al goed. Ons Ontvang eers die rus wat die Here gee veral deur die eerste vers in die Psalm te oordink, soos telkens in dié boekie aangehaal word. Dan Ontgin ons die betekenis van die hele teks deur die hele Psalm in konteks te lees en met mekaar te deel wat ons daarin tref en veral wat ons van die krag van gebed daarin leer. Ons sluit af met die Ontplooi deel waar ons nadink oor wat die Here nou vir ons gee, belowe of van ons verwag, en antwoord Hom in gebed en met gehoorsaamheid.